text: Hjælp politiet med at finde fire gerningsmænd
  01 marts 2017 kl. 15.45
  Syd- og Sønderjyllands Politi håber på hjælp fra borgerne i forbindelse med et større indbrud i slutningen af 2016, der endnu ikke er opklaret.
  Politiet leder efter fire gerningsmænd, som begik indbrud onsdag den 2. november 2016 klokken 02.43  i forretningen Kop & Kande, Tømmergangen 3 i Ribe.
  Fra forretningen blev der stjålet designervarer af mærkerne Georg Jensen, Royal Copenhagen og Global, samt barbermaskiner og elektriske tandbørster af mærkerne Braun og Philips.
  Gerningsmændene forlod efterfølgende stedet i en mørk femdørs personbil af sedan-typen.
  Politiet har følgende signalement af gerningsmændene:
  Gerningsmand 1
  Mand
  Nordisk af udseende
  Slank af bygning
  Iført mørk jakke med hætte og mørke bukser, brune snørestøvler i læder og grå hue
  Medbragte en orange indkøbstaske med sort/hvidt-blomstret mønster til tyvekosterne
  Gerningsmand 2
  Mand
  Slank af bygning
  Maskeret med hætte over hovedet, mens underansigtet var dækket af mørkt stof
  Iført sort jakke med hætte, blå bukser, grå Nike løbesko med hvid bund og gel-indlæg i hæl samt blå kant ved fronten af skoen. Hvidt logo foran på skyggen af hætten og hvide handsker
  Medbragte en bedroller – en lav plastickasse på hjul - til tyvekosterne
  Gerningsmand 3
  Mand
  Slank af bygning
  Maskeret, hvor underansigtet var dækket af sort stof
  Iført mørk jakke og mørke bukser, sort hue med vandret gul stribe i bunden af huen/over øjnene samt grå/blå Nike løbesko
  Medbragte en sort affaldssæk til tyvekosterne
  Gerningsmand 4
  Mand
  Slank af bygning
  Maskeret med hvid hue, mens underansigtet var dækket af hvidt stof
  Iført blå jakke af mærket Peak Performance med hætte, hvor der står et hvidt "P" på skyggen. Jakken har desuden hvide snører, hvidt Peak Performance-logo på venstre bryst, hvid lynlås samt lomme ved venstre overarm med hvid lynlås.
  Derudover var gerningsmanden iført sorte Adidas joggingbukser med tre hvide striber langs benene samt Adidas-mærke på venstre lår. Og i tilgift var manden også iført sorte sko
  Medbragte et dynebetræk til tyvekosterne
  Lokalpolitiet i Ribe på telefon 114.
  